মাদারীপুরে দুইটি উপজেলায়  ২১ প্রার্থীর প্রতিক বরাদ্দ
আসন্ন উপজেলার প্রথম ধাপে  নির্বাচনে মাদারীপুরে ৩টি উপজেলার মধ্যে  ২টি উপজেলায় চেয়ারম্যান, ভাইস চেয়ারম্যান এবং মহিলা ভাইস চেয়ারম্যান পদে মোট ২১জন প্রার্থীর মধ্যে প্রতীক বরাদ্দ হয়েছে। এছাড়া শিবচর উপজেলায় নির্বাচনে কোন প্রতিদ্বন্দ্বী না থাকায় বিজয় পথে চেয়ারম্যান এবং ভাইস চেয়ারম্যান প্রার্থীরা তাই তাদের কোন প্রতীক বরাদ্দ করা হয়নি।

মঙ্গলবার (২৩এপ্রিল)  দুপুরে মাদারীপুর রির্টানিং কর্মকর্তা আহমেদ আলী তার কার্যালয়ে প্রার্থীর ও সমর্থকদের সামনেই প্রতীক বরাদ্দের ঘোষণা দেন।

স্থানীয় ও নির্বাচন কমিশন সূত্রে জানা গেছে, প্রথম ধাপে উপজেলা  নির্বাচনে মাদারীপুর সদর উপজেলায় ২জন চেয়ারম্যান প্রার্থী  মাদারীপুর স্থানীয় সংসদ সদস্য বীর মুক্তিযোদ্ধা শাজাহান খানের ছেলে আসিবুর রহমান খান পেয়েছেন আনারস প্রতীক এবং মাদারীপুর জেলা আওয়ামী লীগের সাংগঠনিক সম্পাদক এবং সাবেক দুই বারের চেয়ারম্যান পাভেলুর রহমান শফিক খান পেয়েছেন মোটরসাইকেল প্রতীক।
এছাড়াও এই উপজেলায় ভাইস চেয়ারম্যান পদে ৩জন প্রর্থী এইচ এম মনিরুজ্জামান আক্তার পেয়েছেন উড়োজাহাজ, মনিরুল ইসলাম ভুইয়া পেয়েছেন তালা চাবি ও মো. বোরহান উদ্দিন পেয়েছেন চশমা প্রতীক। এছাড়া মহিলা ভাইস চেয়ারম্যান ডেইজি আফরোজ পেয়েছেন সেলাই মেশিন, ফারজানা নাজনীন পেয়েছেন ফুটবল প্রতীক, ফারিয়া হাসান রাখি পেয়েছেন হাঁস প্রতীক, মোসা: তাজনাহার পেয়েছেন কলস প্রতীক ও হেনা খানম পেয়েছেন প্রজাপতি প্রতীক।

রাজৈর উপজেলা নির্বাচনে চেয়ারম্যান পদে ৩জন প্রার্থী আল আমিন মোল্লা পেয়েছেন ঘোড়া প্রতীক, মহাসিন মিয়া পেয়েছেন মোটরসাইকেল প্রতীক এবং মো. রেজাউল করিম চৌধুরী পেয়েছেন আনারস প্রতীক।
ভাই চেয়ারম্যান পদে ৪ জন প্রার্থী আবদুস ছালাম খন্দকার পেয়েছেন চশমা প্রতীক, কাইয়ুম মিনা পেয়েছেন মাইক প্রতীক, মো: মিজানুর রহমান শেখ পেয়েছেন টিয়া পাখি এবং মো: শাহাবুদ্দিন মিয়া পেয়েছেন তালা চাবি প্রতীক।
এছাড়া মহিলা ভাইস চেয়ারম্যান পদে ৪ জন প্রার্থী উম্মে মোসলেমিন পেয়েছেন কলস প্রতীক, তাহমিনা হিরা পেয়েছেন হাঁস, নুরজাহান পেয়েছেন ফুটবল প্রতীক, সুজাতা গোলদার প্রজাপতি প্রতীক।

মাদারীপুরের জেলা রির্টানিং কর্মকর্তা আহমদ আলী বলেন, আচরনবিধি মেনে প্রার্থীদের প্রচার-প্রচারণা চালাতে বলা হয়েছে। নির্বাচন সুষ্ঠ ও শান্তিপূর্ণ করতে সব ধরণের পদক্ষেপ নেয়া হয়েছে।

আসন্ন উপজেলার প্রথম ধাপে  নির্বাচনে মাদারীপুরে ৩টি উপজেলার মধ্যে  ২টি উপজেলায় চেয়ারম্যান, ভাইস চেয়ারম্যান এবং মহিলা ভাইস চেয়ারম্যান পদে মোট ২১জন প্রার্থীর মধ্যে প্রতীক বরাদ্দ হয়েছে। এছাড়া শিবচর উপজেলায় নির্বাচনে কোন প্রতিদ্বন্দ্বী না থাকায় বিজয় পথে চেয়ারম্যান এবং ভাইস চেয়ারম্যান প্রার্থীরা তাই তাদের কোন প্রতীক বরাদ্দ করা হয়নি।